钦定古今图书集成/明伦汇编/氏族典/第535卷 > 《廖用贤尚友录》 > 霍谞
## 钦定古今图书集成/明伦汇编/氏族典/第535卷 > 《廖用贤尚友录》 > 霍谞

按《后汉书霍谞传》：“谞字叔智，魏郡邺人也。少为诸生，
明经，仕郡，举孝廉，稍迁金城太守。性明达笃厚，能以
恩信化诱殊俗。再迁北海相，入为尚书仆射。梁冀秉
权，谞与尚书令尹勋数奏其事，又因陛见陈闻罪失。
及冀诛后，桓帝嘉其忠节，封邺都亭侯，前后固让，不
许。出为河南尹，迁司隶校尉，转少府、廷尉，卒官。子隽”，
安定太守。